
Татарстан Республикасында торак төзелеше программалары буенча 2020 елның 10 апреленә 839,1 мең кв. м торак файдалануга тапшырылган, бу планның 28,2%ы. Бүген бу хакта Татарстан Республикасы Хөкүмәте йортында узган республика киңәшмәсендә Татарстан Республикасы төзелеш, архитектура һәм ТКХ министры Фәрит Хәнифов хәбәр итте.

Киңәшмәне республиканың барлык муниципалитетлары белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Республикасы Премьер-министры Алексей Песошин да катнашты.

Татарстан Республикасы Президенты каршындагы Дәүләт торак фондының (ТР ДТФ) 2020 елга инвестицион программасы буенча – мәйданы 20,5 мең кв. метр булган 363 фатирлык 11 торак йорт буенча статистика органнарына хисаплар тапшырылган.

Калган 119 объекттан 98,8 мең кв. метрда 61 объект әзер диярлек, 104,3 мең кв. метрда 31 объект – уртача әзерлектә, 50,0 мең кв. метрда 27 объектта эшләр күп әле.

2020 елда күп фатирлы инвестицион торак программасы буенча 1 млн 317,2 мең кв. м мәйданда 177 күп фатирлы йортны эксплуатациягә кертү каралган. Бүгенгә 348,0 мең кв. м мәйданда 49 йорт файдалануга тапшырылган. Ике атна эчендә 6,4 мең кв. метр мәйданда 4 күп фатирлы йорт эксплуатациягә тапшырылган.

67 йорт әзер диярлек (70%-100%), 52 йорт уртача әзерлектә (30%-70%), 9 йортта эшләр күп әле (0%-30%).

2020 елда индивидуаль торак төзелеше буенча 1 млн 388,2 мең кв. м мәйданда 10 мең 680 йорт төзү планлаштырыла. 10 апрельгә 470,6 мең кв. м мәйданда 3620 индивидуаль торак йорт файдалануга тапшырылган, бу – планның 33,9%ы. Ике атна эчендә динамика – 52,7 мең кв. м.

Фәрит Хәнифов хәбәр иткәнчә, 2020 елның 10 апреленә 46 күп балалы гаиләнең барысына да сертификатлар рәсмиләштерелгән.

Яшь гаиләләрне торак белән тәэмин итү буенча Татарстан Республикасы Яшьләр эшләре министрлыгы «Электрон бюджет» системасында чыгымнарны финанслашу буенча муниципаль берәмлекләр белән килешүләр төзүне тәмамлаган.

12 муниципаль берәмлектә 47 яшь гаиләне торак белән тәэмин итү исемлеге расланган. 2020 елның икенче кварталына аларга субсибияләр күчерелгән.

Моннан тыш, 35 мәҗбүри күченүчедән Ерак Төньяктан күченүче һәм чернобыльчены торак белән тәэмин итү кысаларында 10 апрельгә 19 сертификат гамәлгә ашырылган, шулардан 8 чернобыльчы, 9 мәҗбүри күченүче, 2 Ерак Төньяктан күченүче торак белән тәэмин ителәчәк.

Министр хәбәр иткәнчә, быел алты илкүләм проект гамәлгә ашырылачак: «Демография», «Торак шәһәр һәм тирәлеге», «Экология», «Мәгариф», «Сәламәтлек саклау» һәм «Мәдәният». Әлеге проектларны финанслау күләме 13 млрд сум. 125 объектта эшләр башкарылачак.

«Демография» илкүләм проекты буенча 5 млрд 158,49 млн сумга 28 объект буенча эшләр планлаштырылган.

«Торак һәм шәһәр тирәлеге» илкүләм проекты буенча 66 объект буенча эшләр планлаштырылган, 2 мең 620 кв.м авария хәлендәге торактан гражданнарны күчерү каралган. Гомуми финанслау суммасы 4 млрд 452,7 млн сум.

«Экология» илкүләм проекты буенча 1 млрд 624,68 млн сумга 7 объект буенча эшләр планлаштырылган.

«Мәгариф» илкүләм проекты буенча 1 млрд 192,53 млн сумга 8 объект буенча эшләр планлаштырылган.

«Сәламәтлек саклау» илкүләм проекты буенча 1 млрд 90,9 млн сумга 10 объект буенча эшләр планлаштырылган.

«Мәдәният» илкүләм проекты буенча 84,95 млн сумга 6 объект буенча эшләр планлаштырылган.

Фәрит Хәнифов искәрткәнчә, республикада төзелеш барлык объектларда да торгызылгын.

Киңәшмәдә республикада «Безнең ишегалды» программасын гамәлгә ашыру турында Татарстан Республикасы Президенты ярдәмчесе Наталия Фишман-Бекмамбетова чыгыш ясады. Ул хәбәр иткәнчә, dvor.tatar сайтында программаның төп нигезләмәләре белән танышырга мөмкин, шулай ук үз тәкъдимнәреңне дә калдырып була. Телефоны: 8 (800) 27-5-2020.

Наталия Фишман-Бекмамбетова хәбәр иткәнчә, иң актив шәһәрләр: Казан, Чаллы, Әлмәт. Бу программа буенча комментарийларны шулай ук «Халык контроле» системасында да калдырып була.

Татарстан Республикасы Президенты искәрткәнчә, «Безнең ишегалды» программасы дәвам итәчәк.

«Безнең ишегалды» программасы биш елга исәпләнгән, бүген икътисадый вәзгыять катлаулы, әмма без программаны дәвам итәчәкбез, - диде Рөстәм Миңнеханов. – Бу – зур һәм җитди эш. Быел – старт елы, катлаулы булачак. Безгә халык белән эшләргә өйрәнергә кирәк – аларның теләкләрен тыңларга, ә иң мөһиме – аңлатып бирә белергә».
Дәүләт хакимияте һәм җирле үзидарә органнарының бердәм "Рәсми Татарстан" порталы